open-index/open-wikipedia-markdown huggingface dataset:
Maud (saari)

**Maud**, maorikielellä *Te Hoiere*, on Marlborough Soundsin toiseksi suurin saari Uuden-Seelannin Eteläsaaren pohjoisosissa.

## Fauna
Maud on tärkeä luonnonsuojelualue, johon vain tutkijoilla ja luonnonsuojeluviranomaisilla on pääsyoikeus. Maihinnousuun saarelle tarvitaan lupa New Zealand Department of Conservationilta (Uuden-Seelannin luonnonsuojelusta vastaava virasto).

Maud on vapaa eurooppalaisten mukanaan tuomista saalistajista ja tämän vuoksi se on tärkeä suoja-alue eläimille, jotka ovat hävinneet muualta Uudesta-Seelannista. Luonnonsuojelija Don Mertonin ansiosta saarelle siirrettiin vuonna 1974 uhanalaisia kakapoja, kunnes ne uudelleensijoitettiin myöhemmin Codfish-saarelle sekä Anchor-saarelle. Maudille siirrettiin vuonna 1984 myös takaheja ja lisäksi saarella elää harvinaisia *[[Leiopelma pakeka]]* -sammakkoja.

## Lähteet
Pasargadai

**Pasargadai** (, muinaispersiaksi Pâthragâda, ) oli muinainen kaupunki Persiassa.  

Persian kuningas Kyyros II Suuri perusti Pasargadain 500-luvulla eaa. Persian valtakunnan ensimmiseksi pääkaupungiksi. Sen palatsien ja puutarhan suunnittelun arkeologiset jäännökset sekä Kyyroksen hauta ovat erinomainen esimerkki Akhaimenidien kuninkaallisen taiteen ja arkkitehtuurin kehityksestä. Neljän puutarhan ympärille rakentuvaa kuninkaallisen palatsin kokonaisuutta, joka luotiin Pasargadaessa, jäljiteltiin laajasti Lähi-Idän arkkitehtuurissa ja muotoilussa.

Myöhemmin Dareios I perusti Persepoliin ja siirsi pääkaupungin sinne. 

Pasargadain rauniot Fārsin provinssissa Iranissa ovat yksi Unescon maailmanperintöluettelon kohteista.

## Lähteet
Juha Harju

**Juha Harju** (s. 1981 Kuopio) on metallimusiikin laulaja ja basisti, joka n parhaiten death metal -yhtyeiden Shade Empiren laulaja sekä Deathchainin basisti. Harjun muita yhtyeitä ovat Chaosweaver sekä Ajattara, ja hän on vaikuttanut myös Trollheim’s Grottissa. Shade Empire on Harjun ainoa yhtye missä hän esiintyy omalla nimellään. Chaosweaverissa Harju käyttää taiteilijanimeä Cypher Commander, Ajattarassa Tohtori Kuolio ja Deathchainissa hänen taiteilijanimensä on pelkkä Kuolio. Hurja toimii myös 2 Times Terrorissa livelaulajana ja hän on myös silloin tällöin tuurannut Spellgothia Turmion Kätilöiden riveissä.

## Lähteet

## Aiheesta muualla
* Meteli.net 
* Deathchainin viralliset sivut
* Ajattaran viralliset sivut 
* Shade Empiren viralliset sivut
* Chaosweaverin viralliset sivut
Iisalmen rata

**Iisalmen radalla** voidaan tarkoittaa seuraavia Iisalmessa risteäviä Suomen rataverkon rataosia:

* 
* 
* .
Maud

**Maud** voi viitata seuraaviin asioihin:

* Maud, naisen etunimi

## Paikkoja
* Maud, saari Uudessa-Seelannissa
* Kuningatar Maudin maa, Antarktiksen osa
* Kuningatar Maudin vuoret, vuoristo Antarktiksella

## Laivoja
**[[Maud (laiva)|Maud]]*, Roald Amundssenin laiva, jolla hän etsi Koillisväylää

## Muita merkityksiä

* MAUD-komitea, Yhdistyneen kuningaskunnan ydinaseprojekti toisen maailmansodan aikana
* Maud Kuistilan palkinto, suomalainen tiedepalkinto
Gehenna (yhtye)

**Gehenna** on norjalainen black metal -yhtye. 

## Historiaa

Yhtyeen perustivat tammikuussa 1993 Sanrabb, Dolgar ja Sir Verada. Ensimmäinen demo *Black Seared Heart* äänitettiin kesäkuussa 1993 ja julkaistiin kasettina. Hieman myöhemmin Necromantic Gallery Production julkaisi *Ancestors of The Darkly Sky* EP:n.
Näiden kahden levytyksen julkaisun jälkeen  Sir Verada erosi yhtyeestä ja hänen tilalleen tuli Dirge Rep. 

Maaliskuussa 1994 yhtye äänitti Soundsuite Studiossa debyyttialbuminsa *First Spell* ja sen julkaisi Head Not Found Records. Tämän julkaisun seurauksena yhtye sai kaksi albumia kestävän levytyssopimuksen Cacophonous Recordsin kanssa.

Gehennan toisella albumilla *Seen Through The Veils of Darkness* esiintyi vierailevana laulajana *Vinterriket*-kappaleella Arcturus- ja Ulver-yhteiden jäsen Garm (oikea nimi Kristoffer Rygg). Hieman tämän albumin julkaisun jälkeen Svartalv erosi yhtyeestä.
E.N. Deathia - yhtyeen jäsenten ystävää - pyydettiin vierailevaksi basistiksi. Kiertueen jälkeen hän liittyi Gehennan varsinaiseksi jäseksi.

Sarcana ja Dirge Rep erosivat yhtyeestä hieman Malice-albumin julkaisun jälkeen.
Gehennan äänimaailma muuttui death metallin suuntaan Blodin liittyttyä yhtyeen jäseneksi.  

Loppuvuodesta 2005 yhtye solmi levytyssopimuksen ANP Recodsin kanssa. 

## Yhtyeen jäsenet
* Sanrabb - laulu, kitara
* Dolgar - laulu, basso
* Amok - kitara
* Kine - syntetisaattori

### Entiset jäsenet
* Blod (1998-2001) - rummut
* Damien (1998-1999) - kosketinsoittimet
* Dirge Rep (oikea nimi Per Husebø) (1993-1997) - rummut
* E.N. Death (oikea nimi Frode Sivertsen) (1996-2000) - basso
* Frost - vieraileva rumpali konserteissa 
* Nekro - kitara
* Noctifer (1996) - basso
* S. Winter - rummut
* Sarcana / Nina (1994-1997) - kosketinsoittimet 
* Sir Vereda (1993) - rummut
* Svartalv / Kenneth (1993-1996) - basso

## Diskografia
* Ancestor Of The Darkly Sky (EP), (1993)
* Black Seared Heart (demo), Necromantic Gallery Productions (1993) (julkaistu uudelleen 1996, mukana Ancestor Of The Darkly Skyn kappaleet)	
* First Spell (Head Not Found Records), (1994)
* Seen Through The Veils of Darkness (The Second Spell), Cacophonous Records (1995)
* Malice (Our Third Spell), Cacophonous Records (1996)
* Deadlights (EP), Moonfog Productions (1998)
* Adimiron Black, Moonfog Productions (1998)
* Murder, Moonfog Productions (2000)
* WW, Moonfog Productions (2005)
* Unravel, Indie Recordings (2013)

## Aiheesta muualla
* Yhtyeen virallinen kotisivu 
* Gehennan  esittely Moonfog Productionsin internetsivulla 
* ANP Records - Gehennan nykyinen levy-yhtiö 
* Gehenna Encyclopaedia Metallum-sivulla
Eheyttäminen (tietotekniikka)

**Eheyttäminen** tai **eheytys** on toimenpide, jolla vähennetään tietokoneen kiintolevyllä olevan tiedostojärjestelmän pirstaloitumista. Eheyttämisessä levyn sisältö järjestetään uudelleen siten, että samaan tiedostoon kuuluvat osat sijoittuvat levylle peräjälkeen, toistensa läheisyyteen. Tällöin levyn lukupään edestakainen ja aikaa vievä liikuttelu vähenee ja tiedoston lukeminen nopeutuu. Samalla pirstaloitumista saatetaan ehkäistä tyhjää tilaa tiivistämällä. Jotkin eheyttäjät pyrkivät lisäksi pitämään samaan hakemistoon kuuluvat, pienet tiedostot yhdessä, sillä niitä käytetään usein peräjälkeen.

## Eheyttäminen ja SSD
Perinteisiä kiintolevyjä seuranneita SSD-massamuistilevyjä ei yleensä tarvitse eheyttää. Vaikka myös SSD-levyn tiedostojärjestelmä pirstaloituu ajan myötä, tällä ei normaalisti ole mainittavaa haittavaikutusta levyn korkeiden luku- ja kirjoitusnopeuksien vuoksi. Eheyttäminen jopa lyhentää SSD-levyn käyttöikää, sillä tiedostojen uudelleenjärjestely kuluttaa levyn muistisoluja. Sitä tulisikin käyttää SSD-levyillä vain, mikäli pirstaloituminen hidastaa havaittavasti tietokoneen suorituskykyä.

## Lähteet
White paper

**White paper** on julkaisu, joka tyypillisesti käsittelee tiettyä kantaa tai ratkaisua ongelmaan. Termi on lähtöisin brittihallituksesta: ensimmäinen tätä nimeä käyttänyt dokumentti on *[[Winston Churchill|Churchill]] White Paper* vuodelta 1922, joka käsitteli poliittista konfliktia Palestiinassa.

Myöhemmin termi on omaksuttu myös markkinoinnin käyttöön. Tässä mielessä white paper on dokumentti, joka esittelee faktoja ja käyttää logiikkaa jonkun tuotteen tai palvelun hankkimisen perusteluun.

## Lähteet
* 

### Viitteet

## Aiheesta muualla
Ilta Savoyssa

__NOTOC__

**Ilta Savoyssa** on Maija Vilkkumaan kuudes albumi ja samalla ensimmäinen livealbumi. Levyn materiaali on vuoden 2007 Totuutta ja tehtävää -konserttisalikiertueelta. Levyä varten äänitettiin useampi konsertti, ja äänitteistä valittiin onnistuneimmat levylle. Suurin osa levyn kappaleista on kiertueen viimeisestä konsertista Helsingin Savoy-teatterissa 24. maaliskuuta 2007. ”Ingalsin Laura” on nauhoitettu Savoyssa 23. maaliskuuta ja ”Hiuksissa hiekkaa” Lahden Sibelius-talossa 17. maaliskuuta. Kiertueella soittivat Vilkkumaan yhtyeen silloiseen vakiokokoonpanoon kuuluneet Mikko Kosonen, Tero Pennanen, Niko Kokko ja Jan Pethman.

Totuutta ja tehtävää -kiertue oli Vilkkumaan ensimmäinen konserttisalikiertue. Kiertueen konsertit olivat ikärajattomia, ja niitä oli yhteensä 28 aikavälillä 31. tammikuuta – 24. maaliskuuta 2007. Konserteissa esitettiin kappaleita kaikilta Vilkkumaan studioalbumeilta. Kappaleita oli sovitettu uudelleen konserttisaleihin sopivimmiksi. Lisäksi jokainen yhtyeen jäsen esitti soolo-osuuden. Konserteissa oli väliaika, jonka kohdalta myös albumi on jaettu kahdeksi levyksi.

Albumi debytoi Suomen virallisen listan sijalla 12, ja se pysyi listalla yhteensä kahdeksan viikkoa.

## Kappaleet

### CD 1
# 
# 
# 
# 
# 
# 
# 
# 
# 

### CD 2
# 
# 
# 
# 
# 
# 
# 
# 
# 
# 
# 
# 
# 

## Lähteet
Austen Chamberlain

**Joseph Austen Chamberlain** (16. lokakuuta 1863 Lontoo – 17. maaliskuuta 1937 Birmingham) oli brittiläinen valtiomies, poliitikko, jolle myönnettiin Nobelin rauhanpalkinto vuonna 1925. Hän oli radikaalipoliitikko Joseph Chamberlainin poika ja myöhemmän pääministerin Neville Chamberlainin velipuoli.

Suoritettuaan opintonsa Cambridgen yliopistossa Chamberlain matkusteli paljon Euroopassa ja eritoten Ranskassa ja Berliinissä. Palattuaan takaisin Lontooseen hänet nimitettiin parlamentin jäseneksi 1892 konservatiivipuolueen edustajana. Valtiovarainministerinä hän toimi vuosina 1903–1905 ja uudelleen 1921. Intian asioista vastaavana valtiosihteerinä hän oli ensimmäisen maailmansodan aikana 1915–1917, ja tämän jälkeen hänet nimitettiin sotakabinetin jäseneksi vuosiksi 1918–1919.

Vuosina 1925 ja 1928 hän toimi maansa ulkoministerinä ja oli yksi Yhdistyneen kuningaskunnan valtiomiehistä, jotka Gustav Stresemannin ja Aristide Briandin kanssa saivat aikaan Locarnon sopimukset vuonna 1925. Tänä samaisena vuonna hänelle myönnettiin Nobelin rauhanpalkinto yhdessä yhdysvaltalaisen Charles Dawesin kanssa. 

## Lähteet

## Aiheesta muualla
Kääpiörihmakala

**Kääpiörihmakala** (*Colisa lalia*) on gurameihin kuuluva kala, josta on monta värimuotoa.

## Koko ja ulkonäkö

Kääpiörihmakala jää noin viisisenttiseksi. Sen vartalo on litteänpuikea, kiiltävä. Kalasta on sinisiä, punaisia ja hopeansävyisiä värimuotoja, joista luonnonmuodon koiraat ovat hiukan pystyraitaisia.

## Alkuperä
Kääpiörihmakala on kotoisin Aasiasta: Pakistanista, Intiasta ja Bangladeshista. Siellä se elää hitaasti virtaavissa joissa, joissa on paljon kasvillisuutta.

## Käyttäytyminen ja lisääntyminen
Kääpiörihmakalakoiraat perustavat reviirit ja ovat aggressiivisia toisilleen ja samantyyppisille lajeille. Akvaariossa voi pitää joko yksittäistä kalaa tai pientä ryhmää, jossa on yksi koiras ja useampi naaras. Tällaiselle haaremille tulisi tarjota ainakin 120 litraa elintilaa, mutta yhtä yksilöä voi pitää jo 60-litraisessa akvaariossa. Kutua varten koiras tekee pinnalle, pintakasvien sekaan vaahtopesän.

## Vesiolot ja ravinto
Kääpiörihmakala viihtyy lämpimässä vedessä: 25–29&nbsp;°C on sopiva. Sopiva pH-arvo on 6–7,5 ja kovuus pehmeä tai keskikova. Kääpiörihmakalaa voidaan ruokkia tavallisilla hiutaleruoilla ja ravintoeläimillä. Se tarvitsee myös kasvipitoista ruokaa.

## Lähteet
Obuhovin pituus

**Obuhovin pituus** (joskus myös **Moninin–Obuhovin pituus**) on ilmakehän rajakerrosta kuvaava parametri. Formaalisti se on pituusskaala, joka kasataan kitkanopeudesta, turbulenssin nostetuotosta sekä kinemaattisesta lämmönvuosta:

:
L = -\frac{u_*^3}{k\frac{g}{\overline{\theta_v}}\overline{w'\theta_v'}}


missä u_* on kitkanopeus, \bar\theta_v on keskimääräinen virtuaalinen potentiaalilämpötila, *k* on von Kármánin vakio, *g* on putoamiskiihtyvyys ja \overline{w'\theta_v'} on kinemaattinen lämmönvuo pinta- l. vakiovuokerroksessa.

Obuhovin pituus kuvaa myös ilmakehän stabiilisuutta. Moninin–Obuhovin samanlaisuusteorian kannalta tärkeä *stabiilisuusindeksi* \zeta=\frac{z}{L} määritellään erityisesti korkeuden ja Obuhov-pituuden suhteena.

## Tulkinta
Obuhovin pituuden voidaan ajatella kuvaavan sitä korkeutta maanpinnasta, jonka alapuolella mekaaninen eli vertikaalisen tuuliväänteen tuottama turbulenssi on voimakkaampaa kuin terminen, nostevoimien tuottama turbulenssi. Negatiiviset Obuhov-pituuden arvot merkitsevät epästabiilia rajakerrosta ("nostetuotto aina merkittävää") ja positiiviset stabiilia. Neutraalissa tilanteessa Obuhovin pituus on ääretön.

Matemaattisesti turbulenttisen kineettisen energian (TKE) nostetuottotermi on muotoa \frac{g}{\overline{\theta_v}}\overline{w'\theta'_v} ja mekaaninen tuottotermi muotoa -\overline{u'w'}\frac{\partial u}{\partial z}. Jos jälkimmäinen lauseke uudelleenkirjoitetaan logaritmisen tuulilain ja kitkanopeuden määritelmän u_*=\sqrt{-\overline{u'w'}} avulla ja merkitään yhtä suureksi edellisen lausekkeen kanssa, saadaan

:u_*^2\left(\frac{u_*}{kz}\right)=\frac{g}{\overline{\theta_v}}\overline{w'\theta'_v}\,

josta ratkaisemalla korkeus *z* saadaan Obuhovin pituuden itseisarvo.

## Katso myös
*Moninin–Obuhovin samanlaisuusteoria

## Lähteet
*
*
Australian Grand Prix 2003

**Australian Grand Prix 2003** oli Formula 1 -sarjan osakilpailu, joka ajettiin 9. maaliskuuta 2003 Melbourne Grand Prix Circuit -radalla Australiassa. Kilpailun voitti McLarenilla ajanut David Coulthard, joka otti uransa viimeisen voiton. Hänen tallikaverinsa, Kimi Räikkönen, oli kolmas. Räikkönen ajoi kilpailun nopeimman kierroksen 1.27,724 (kierroksella 32).

F1-debyyttinsä tekivät Cristiano da Matta, Ralph Firman, Antônio Pizzonia ja Justin Wilson.

FIA muutti tästä kilpailusta lähtien pisteiden laskun kahdeksalle parhaalle entisen kuuden sijaan.   

## Aika-ajot

## Kilpailu

## Muuta

*Fernando Alonson ensimmäinen kilpailu Renaultilla ja ensimmäiset MM-pisteet.
* David Coulthardin viimeinen Grand Prix-voitto.
* Jenson Buttonin ensimmäinen kilpailu BAR:lla.
* Mark Webberin ensimmäinen kilpailu Jaguarilla.
* Olivier Panisin ensimmäinen kilpailu Toyotalla.
* Jos Verstappenin ensimmäinen kilpailu Minardilla.
* Antônio Pizzonian ensimmäinen kilpailu.
* Ralph Firmanin ensimmäinen kilpailu.
* Cristiano da Mattan ensimmäinen kilpailu.
* Justin Wilsonin ensimmäinen kilpailu.

### Johtokierrokset

## Lähteet

## Aiheesta muualla
*Kuvia kilpailusta
Sibiu (piirikunta)

**Sibiu** () on piirikunta Romaniassa Transilvanian historiallisella alueella. Piirikunnan pääkaupunki on Sibiu. Sen pinta-ala on 5&nbsp;432&nbsp;km² ja siellä on noin 400&nbsp;193 asukasta (vuonna 2014).

## Maantiede
Piirikunnan pinta-ala on yhteensä 5 432&nbsp;km². Karpaatit peittävät siitä noin 30 prosenttia. Oltjoki virtaa piirikunnan läpi.

Sibiun piirikunta rajautuu idässä Braşovin piirikuntaan, lännessä Alban piirikuntaan, pohjoisessa Mureşin piirikuntaan, etelässä Vâlcean piirikuntaan ja kaakossa Argeşin piirikuntaan.

## Kaupungit ja kunnat
### Kaupungit

*Mediaş
*Sibiu 
*Agnita
*Avrig
*Cisnădie
*Copşa Mică
*Dumbrăveni
*Miercurea Sibiului
*Ocna Sibiului
*Sălişte
*Tălmaciu

### Kunnat

*Alma
*Alţâna
*Apoldu de Jos
*Arpaşu de Jos
*Aţel
*Axente Sever
*Bazna
*Bârghiş
*Biertan
*Blăjel
*Boiţa
*Brateiu
*Brădeni
*Bruiu
*Chirpăr
*Cârţa
*Cârţişoara
*Cristian
*Dârlos
*Gura Râului
*Hoghilag
*Iacobeni
*Jina
*Laslea
*Loamneş
*Ludoş
*Marpod
*Merghindeal
*Micăsasa
*Mihăileni
*Moşna
*Nocrich
*Orlat
*Păuca
*Poiana Sibiului
*Poplaca
*Porumbacu de Jos
*Racoviţa
*Răşinari
*Râu Sadului
*Roşia
*Sadu
*Slimnic
*Şeica Mare
*Şeica Mică
*Şelimbăr
*Şura Mare
*Şura Mică
*Tilişca
*Târnava
*Turnu Roşu
*Valea Viilor
*Vurpăr

## Väestö
Vuoden 2011 väestönlaskennan mukaan piirikunnassa oli 375 992 asukasta ja sen väestötiheys oli 78 asukasta neliökilometrillä.

Piirikunnan asukkaista romanialaisia on 90,6 prosenttia, romaneita 4,1 prosenttia, unkarilaisia 3,6 prosenttia, saksalaisia 1,6 prosenttia ja muita 0,1 prosenttia.

## Katso myös
* Transfăgărășan

## Lähteet

## Aiheesta muualla

* Piirikunnan viralliset internetsivut
Hakuteos

**Hakuteos** on jonkin alan tai yleisesti kaikkien alojen tärkeimmän tiedon nopeaa löytämistä varten laadittu teos. Yleensä hakuteoksen hakusanat on järjestetty aakkosjärjestykseen, mutta ne voidaan järjestää myös esimerkiksi aihepiireittäin.

Hakuteoksia ovat muun muassa vuoden kierron ja muuta ajankohtaista tietoa sisältävä almanakka, karttoja sisältävä atlas, sanakirja, tietosanakirja, ja sanojen suhteita muihin sanoihin luetteloiva tesaurus.

## Lähteet
Pihasyreeni

**Pihasyreeni** (*Syringa vulgaris*) on oliivikasvien (*Oleaceae*) heimoon kuuluva lehtipensas, joka on suosittu koristekasvi. Se kasvaa luonnonvaraisena Kaakkois-Euroopassa.

## Kuvaus

Pihasyreeni on pystyversoinen ja tiheä, 6–7 metrin korkuiseksi kasvava pensas. Herttamaiset ja suipot lehdet ovat 5–10 cm:n pituiset. Voimakastuoksuiset ja yleensä violetinväriset kukat ovat kerrannaisissa, 10–20 cm pitkissä tertuissa.

Pihasyreenistä on jalostettu koristekasvikäyttöön lajikkeita, joiden kukkien väri vaihtelee valkoisesta tummanviolettiin. Jalostettuja pihasyreenilajikkeita kutsutaan myös jalosyreeneiksi . Viljellyt lajikkeet kasvavat yleensä 4–5 metrin korkuisiksi. Jalosyreenejä alettiin jalostaa 1850-luvulla.

## Koristekasvikäyttö

Pihasyreeni on vaatimaton kasvupaikan suhteen. Suomessa pihasyreeni on kestävä Etelä-Lappiin saakka. Etelä-Suomessa kukinta-aika on kesäkuu, pohjoisessa heinäkuu. Pihasyreeneitä tuotiin Suomeen jo 1720-luvulla.

Jalosyreenilajikkeet ovat talvenarkoja ja niitä voidaan Suomessa viljellä vain eteläisimmässä osassa maata.

## Lajikkeita ja lajikeryhmiä

**Syringa vulgaris* 'Alba'
**Syringa vulgaris* Vulgaris-ryhmä – jalosyreeni

## Lähteet

## Aiheesta muualla
* Suomen Lajitietokeskus: Pihasyreeni (''Syringa vulgaris'')
* Pinkka, Lajintuntemuksen oppimisympäristö: Pihasyreeni (''Syringa vulgaris'')
* Luontoportti: Pihasyreeni (''Syringa vulgaris'')
* Arboretum Mustila: Pihasyreeni (''Syringa vulgaris'')
* ITIS: ''Syringa vulgaris'' 
* United States Department of Agriculture (USDA): ''Syringa vulgaris'' 
* Pherobase: Floral volatiles of Syringa vulgaris
Saksan jalkapallon 1. Bundesliiga 2007–2008

**Saksan jalkapallon 1. bundesliigan kausi 2007–08** oli järjestyksessään 45. maan korkeimman sarjatason, 1. Bundesliigan, kausi. Se alkoi 10. elokuuta 2007.

Nousijoina kauden aloittivat Karlsruher SC, Hansa Rostock ja MSV Duisburg. Edellisen kauden putoajia olivat Borussia Mönchengladbach, FSV Mainz 05 ja Alemannia Aachen.

Mestaruuden voitti FC Bayern München. Bundesliigasta putosivat 1. FC Nürnberg, Hansa Rostock ja MSV Duisburg.

## Joukkueet

## Stadionit

## Sarjataulukko

## Tulokset

## Parhaat maalintekijät

## Lähteet

## Aiheesta muualla
* Bundesliigan virallinen sivu 
* Keskustelua Bundesliigasta FutisForum²:ssa
George Deukmejian

**Courken George Deukmejian** (6. kesäkuuta 1928 Menands, New York – 8. toukokuuta 2018) oli yhdysvaltalainen republikaanisen puolueen poliitikko, joka toimi Kalifornian osavaltion kuvernöörinä vuosina 1983–1991 ja sitä ennen Kalifornian oikeusministerinä vuosina 1979–1983. 

Deukmejian syntyi ja vietti lapsuutensa pienessä Menandsin kaupungissa New Yorkin osavaltiossa. Hänen vanhempansa olivat Turkin armenialaisia, jotka olivat paenneet armenialaisten kansanmurhaa Yhdysvaltoihin. Hän valmistui Siena Collegesta 1949 ja St. John's Universitystä 1952. Hän muutti vuonna 1955 Kaliforniaan, jossa hän tutustui tulevaan vaimoonsa, niin ikään armenialaistaustaiseen Gloria Saatjianiin; pari avioitui vuonna 1958 ja sai kolme lasta. Kaksi tytärtä syntyivät vuosina 1965 ja 1970 ja yksi poika 1967.

Deukmeijan valittiin Kalifornian osavaltiolliseen kongressiin ensimmäistä kertaa vuonna 1962. Vuodesta 1966 hän toimi osavaltiollisena senaattorina. Hän oli ensimmäistä kertaa ehdokkaana Kalifornian oikeusministerin virkaan vuonna 1970. Kaudellaan 1979–1983 hän muun muassa johti korkean profiilin marihuanan vastaista kampanjaa pohjoisessa osavaltiossa. 

Deukmejian nousi kuvernööriksi päihitettyään vaaleissa Los Angelesin pitkäaikaisen pormestarin Tom Bradleyn. Hän voitti Bradleyn jälleen vuonna 1986 ääniprosentein 61–37. Häntä seurasi vuonna 1991 Peter B. Wilson. Deukmejian työskenteli sen jälkeen losangelesilaisessa lakifirmassa ennen eläkkeelle jäämistään vuonna 2000.

## Lähteet
Iisalmen Sanomat

**Iisalmen Sanomat** on Iisalmessa viisi kertaa viikossa ilmestyvä sitoutumaton sanomalehti. Lehti kuuluu mediakonserni Keskisuomalaiseen ja sitä julkaisee Keskisuomalainen Media. Lehden päätoimittaja on Tommi Korpihalla.

Lehden markkina-alueeseen kuuluvat Iisalmi, Vieremä, Sonkajärvi, Kiuruvesi, Pielavesi sekä Lapinlahti, ja levikkialueeseen näiden lisäksi Varpaisjärvi, Pyhäjärvi, Pyhäntä, Keitele sekä Rautavaara. Sen lukijamäärä on 47&nbsp;900 (KMT 2025) ja levikki 10&nbsp;042 (LT 2017).

*Iisalmen Sanomat* alkoi ilmestyä vuonna 1925. Se sitoutui Suomen Keskustaan vuoteen 2000 asti, jolloin se muuttui sitoutumattomaksi. Vuonna 2006 lehti vaihtoi broadsheet-formaatin tabloidimuotoon.

## Lehden päätoimittajat

*Otto Laitinen 1925 
*Ville (Kalle Waldemar) Piilonen 1926–1927
*Jalmari Lampela 1928
*Otto Laitinen 1928
*Ville Piilonen 1929–1949
*Lauri Kulmala 1949–1960
*Paavo Kähkölä 1960–1963
*August Liimatainen 1963
*Unto Kivelä 1963–1985
*Risto Ylitalo 1985–2008 (toisena päätoimittajana Heikki Paltemaa 1985–1993)
*Mai Koivula 2008–2012
*Jarkko Ambrusin 2013–2016
*Kari Angeria 2016–2022
*Tarja Lappalainen 2021–2022 (va.)
*Tommi Korpihalla 2022–

## Lähteet
*Iisalmen Sanomat 13.8.2007
*CD-Facta (2005) *Iisalmen Sanomat*. WSOY

### Viitteet
John G. Downey

**John Gately Downey** (24. kesäkuuta 1827 – 1. maaliskuuta 1894) oli irlantilaissyntyinen yhdysvaltalainen demokraattisen puolueen poliitikko, joka toimi Kalifornian osavaltion kuvernöörinä vuosina 1860–1862. Hän oli osavaltion historian ainoa ulkomaalaissyntyinen kuvernööri ennen Arnold Schwarzeneggerin valintaa vuonna 2003.

Downey muutti perheineen Yhdysvaltoihin vuonna 1842. Hän asettui Marylandiin ja hoiti erilaisia töitä eri puolilla liittovaltiota ennen saapumistaan Kaliforniaan vuoteen 1849 mennessä. Hän aloitti Los Angelesissa menestyksekkään uran liikemiehenä. Hän istui Kalifornian kongressin alahuoneen jäsenenä 1856–1857 ja sai vuonna 1859 nimityksen varakuvernööriksi. 

Senaikainen kuvernööri Milton Latham erosi virastaan täyttääkseen kaksintaistelussa surmatun David C. Broderickin tyhjäksi jättämän paikan Yhdysvaltain senaatista. Varakuvernööri John G. Downey aloitti Kalifornian kuvernöörinä 14. tammikuuta 1860. 

Leland Stanford seurasi Downeytä tämän kauden loputtua vuonna 1862. Vuonna 1883 hän joutui vaimonsa Maria Jesus Guiradon kanssa junaonnettomuuteen; Downey selviytyi täpärästi, mutta Guirado menehtyi. Hän kärsi pitkään posttraumaattisen stressioireyhtymän kaltaisesta tilasta, mutta meni uusiin naimisiin ennen kuolemaansa Los Angelesissa 1894.

## Lähteet
Thapsakos

**Thapsakos** (, ) oli muinainen kaupunki jonka kohdalla sijaitsi kahluupaikka Eufrat-joen yli. Thapsakos sijaitsi luultavasti nykyisen Syyrian alueella, mutta sen tarkkaa paikkaa ei tiedetä.

Kaupunki mainitaan muun muassa Ksenofonin *[[Kyyroksen sotaretki|Kyyroksen sotaretkessä]]* ja Arrianoksen Aleksanteri Suurta käsittelevässä teoksessa. Strabon kertoo Geografikassaan että kaupungin kohdalla oli Efuratin ylittävä silta. Plinius vanhempi kertoo että kaupungin nimi vaihtui myöhemmin Amfipoliiksi.

Raamatun Tifsah saattaa myös viitata Thapsakokseen. Kaupunki mainitaan Ensimmäisessä kuninkaiden kirjassa kuuluvan Salomonin valtakuntaan. "Hänen hallinnassaan olivat alueet Eufratilta asti, Tifsahista Gazaan saakka."
Leland Stanford

**Amasa Leland Stanford** (9. maaliskuuta 1824 – 21. kesäkuuta 1893) oli yhdysvaltalainen liikemies, joka toimi myös Kalifornian kahdeksantena kuvernöörinä vuosina 1862–1863 sekä liittovaltion senaattorina Kaliforniasta vuosina 1885–1893. Lisäksi hän oli mm. Southern Pacific Railroadin pitkäaikainen johtaja ja perusti Stanfordin yliopiston. Hänellä oli vaimonsa Jane Elizabeth Lathropin kanssa yksi lapsi, 15-vuotiaana sairauteen kuollut poika Leland Jr. 

## Lähteet
Frederick Low

**Frederick Ferdinand Low** (30. kesäkuuta 1828 – 21. heinäkuuta 1894) oli yhdysvaltalainen republikaaninen/unionilainen poliitikko.

Low syntyi Mainessa ja opiskeli Hampden Academyssä. Muutettuaan kotiosavaltiostaan Kaliforniaan hän loi uran liike- ja pankkialalla. Hän istui Yhdysvaltain edustajainhuoneessa aikavälillä 3. kesäkuuta 1862 – 3. maaliskuuta 1863. 

Low'n poliittinen ura lähti nousuun hänen saatuaan nimityksen Kalifornian kuvernööriksi 10. joulukuuta 1863. Häntä seurasi vuonna 1867 Henry Huntley Haight. Hän toimi vuodesta 1869 Yhdysvaltain suurlähettiläänä Kiinaan. 

Kuoltuaan 66-vuotiaana San Franciscossa Low sai hautapaikan Cypress Lawn Memorial Parkissa. 

## Lähteet
Japanin parlamenttitalo

**Japanin parlamenttitalo** () on rakennus Japanin pääkaupungissa Tokiossa, Chiyodan erillisalueen Nagatachōn kaupunginosassa. Rakennus toimii istuimena Japanin parlamentin ala- ja ylähuoneelle. Alahuoneen tilat sijaitsevat vasemmassa ja ylähuoneen tilat oikeassa siivessä. 

Parlamenttitalo on rakennettu kokonaan japanilaisista rakennusmateriaaleista. Sen rakennustyöt käynnistettiin vuonna 1920 ja ne saatiin päätökseen vuoden 1936 marraskuussa. Rakennuksen pituus on 206,4 metriä. Sen keskustorni yltää noin 65,5 metrin korkeuteen. 

## Aiheesta muualla

* Tietoa Japanin parlamenttitalosta Japanin ylähuoneen sivuilla
Kapiti (saari)

**Kapiti** (vanha maorinkielinen nimi **Motu Rongonui**) on saari Uudessa-Seelannissa noin kahdeksan kilometriä Pohjoissaaren eteläosan länsipuolella. Saari on noin kymmenen kilometrin pituinen lounas-koillissuunnassa ja noin kahden kilometrin levyinen. Sen pinta-ala on 19,65 km².

Saaren erottaa mantereesta Rauoterangin salmi. Sen korkein kohta on Tuteremoana 521 metriä merenpinnan yläpuolella. Saaren länsipuoli on erittäin kivinen ja karu; useat pystysuorat kallioseinät putoavat mereen jopa satojen metrien korkeudelta. Länsipuoli joutuu kovien länsituulten runnomaksi ja vaikeista olosuhteista johtuen kasvillisuus on harvaa.

Saaren kasvillisuus koostuu erityisesti pensaikoista sekä lisäksi kohekohe–, tawa– ja kanukametsistä. Suurin osa metsistä on palautumassa luonnontilaan palojen ja maatalouden aiheuttamista jäljistä. Jäljellä on myös joitakin säästyneitä 30 metrin korkuisia puita.

## Historia
Maorit asuttivat saaren 1700–1800-luvuilla. Myöhemmin Ngāti Toa –maoriheimon johtaja Te Rauparaha perusti saarelle tukikohdan, josta tehtiin hyökkäyksiä ja ryöstöretkiä Whanganui-joen varrelle sekä Marlboroughiin.

Eurooppalaisten saavuttua saarella toimi valaanpyytäjien yhdyskunta, jossa asui enimmillään noin 2000 henkilöä.

Jo 1870-luvulla huomattiin saaren sopivuus suojelukohteeksi ja siitä tulikin lintujen suojelualue vuonna 1897. Kuitenkin vasta vuonna 1987 New Zealand Department of Conservation otti saaren haltuunsa. 1980- ja 1990-lukujen aikana saarta palautettiin luonnontilaan; saarelta poistettiin ensin kettukusut ja vuonna 1996 saatiin saarelta poistettua myös rotat. Muut tuhoa aiheuttaneet vierasperäiset eläimet oli poistettu saarelta vuosien saatossa jo aiemmin, mukaan lukien lampaat, koirat, kissat ja vuohet.

## Lähteet

## Aiheesta muualla
Sean Kingston

**Kisean Anderson** (s. 3. helmikuuta 1990 Miami, Florida), taiteilijanimeltään **Sean Kingston**, on jamaikalais-yhdysvaltalainen popmuusikko. Hän on syntynyt Yhdysvalloissa, mutta muuttanut kuusivuotiaana Kingstoniin, Jamaikalle. Sean Kingston tuli suuren yleisön tietoisuuteen ”Beautiful Girls” -singlellään.

29. toukokuuta 2011 Kingston törmäsi vesiskootterillaan siltaan Miamissa ja joutui teho-osastolle.

## Diskografia
### Albumit

### Singlet

## Lähteet
Newton Booth

**Newton Booth** (30. joulukuuta 1825 – 14. heinäkuuta 1892) oli yhdysvaltalainen poliitikko. Hän toimi Kalifornian 11. kuvernöörinä vuosina 1871–1875 ja sen jälkeen liittovaltion senaattorina 1875–1881. Hän ei ollut uudelleen ehdolla vuonna 1880.

Booth tuli valituksi senaattiin lyhytikäisen Anti-Monopoly Partyn ehdokkaana. Hän kuoli Sacramentossa. 

## Lähteet
Masao Takemoto

**Masao Takemoto** (竹本正男 *Takemoto Masao*, 29. syyskuuta 1919 Hamada, Shimane – 2. helmikuuta 2007) oli japanilainen telinevoimistelija, olympiavoittaja ja maailmanmestari. Hänet nimettiin vuonna 1997 lajin hall of fameen.

Takemoto osallistui voimistelijana kolmiin olympiakisoihin. Ainoan kultamitalinsa hän voitti Rooman 1960 olympiakisojen joukkuekilpailussa. Hän oli tuolloin jo yli 40-vuotias, ja hän on edelleen kaikkien aikojen vanhimpana olympiakultaa voittanut voimistelija. Henkilökohtaisen maailmanmestaruuden hän voitti kahdesti permannolla.

## Saavutukset
### Olympiakisoissa
* Helsinki 1952
** Hopeaa hypyssä
** Viides joukkuekilpailussa
** Kuudes renkailla
* Melbourne 1956
** Hopeaa joukkuekilpailussa
** Pronssia renkailla
** Pronssia nojapuilla
** Pronssia rekillä
** Neljäs moniottelussa
** Kuudes hypyssä
** Seitsemäs hevosella
* Rooma 1960
** Kultaa joukkuekilpailussa
** Hopeaa rekillä
** Viides moniottelussa
** Kuudes nojapuilla

### MM-kisoissa
* 1954
** Kultaa permannolla
* 1958
** Kultaa permannolla

## Lähteet
* 
* 
* Profiili International Gymnastics Hall of Fame 
* Masao Takemoto Bio, Stats and Results  Olympics at Sports-Reference.com 

### Viitteet

## Aiheesta muualla
Bank of America Plaza (Dallas)

**Bank of America Plaza** on pilvenpiirtäjä Dallasin kaupungissa, Yhdysvaltain Texasissa. Yltäen 281 metrin korkeuteen se on Dallasin korkein ja koko Texasin kolmanneksi korkein pilvenpiirtäjä. Sen suunnittelusta ovat vastanneet arkkitehtitoimistot JPJ Architects ja HLM Design. Rakennustyöt käynnistettiin vuonna 1983 ja ne saatiin päätökseen vuonna 1985. Pilvenpiirtäjässä on 72 kerrosta. Nykyistä nimeään se on kantanut vuodesta 1998 lähtien, aikaisempia nimiä ovat olleet *Dallas Main Center*, *NCNB Plaza* ja *NationsBank Plaza*.

## Aiheesta muualla
* Emporis.com - Bank of America Plaza, Dallas
* Structurae.de - Bank of America Plaza, Dallas
Pedro Delgado

**Pedro Delgado Robledo** (s. 15. huhtikuuta 1960 Segovia, Espanja) on entinen espanjalainen maantiepyöräilijä.
 
Hyökkäävästä ajotyylistään tunnettu kevytrakenteinen Delgado oli parhaimmillaan vuoristo-osuuksilla. Hän voitti Ranskan ympäriajon vuonna 1988 sekä Espanjan ympäriajon vuosina 1985 ja 1989. Vuoden 1988 Tour de Francen aikana hän jäi kiinni virtsaneritystä edistävän probenecidin käytöstä. Tapaus aiheutti sysäyksen pyöräilyn doping-sääntöjen muuttamiseen, sillä probenecid ei tuohon aikaan kuulunut UCI:n, toisin kuin monien muiden järjestöjen, kiellettyjen aineiden listalle, ja hän sai jatkaa kilpailua ilman seuraamuksia.

## Saavutuksia
*Ranskan ympäriajo:
**1983 kokonaiskilpailun 15.
**1985 kokonaiskilpailun kuudes ja etapin 17 voitto
**1986 etapin 12 voitto
**1987 kokonaiskilpailun toinen ja etapin 19 voitto
**1988 kokonaiskilpailun ja etapin 13 voitto
**1989 kokonaiskilpailun kolmas
**1990 kokonaiskilpailun neljäs
**1991 kokonaiskilpailun yhdeksäs
**1992 kokonaiskilpailun kuudes 
**1993 kokonaiskilpailun yhdeksäs
*Espanjan ympäriajo:
**1983 kokonaiskilpailun 15.
**1984 kokonaiskilpailun neljäs
**1985 kokonaiskilpailun ja etapin 6 voitto
**1986 kokonaiskilpailun kymmenes
**1987 kokonaiskilpailun neljäs
**1989 kokonaiskilpailun sekä etappien 12, 15 ja 20 voitto
**1990 kokonaiskilpailun toinen
**1992 kokonaiskilpailun kolmas ja etapin 14 voitto
**1993 kokonaiskilpailun kuudes
**1994 kokonaiskilpailun kolmas
*Italian ympäriajo:
**1988 kokonaiskilpailun seitsemäs
**1991 kokonaiskilpailun 15.
*Katalonian ympäriajo: 1983 viides, 1989 toinen, 1990 kolmas, 1991 toinen, 1994 kolmas
*Baskimaan ympäriajo: 1985 viides, 1988 kuudes 
*Sveitsin ympäriajo: 1986 kuudes 
*Tour de Romandie: 1988 kuudes
*Setmana Catalana: 
**1989 kokonaiskilpailun toinen
**1990 etapin 2 voitto
**1993 kokonaiskilpailun ja etapin 5B voitto
*Burgosin ympäriajo: 1991 voitto 
*Maantieajon MM-kilpailu: 1989 20., 1990 20.
*Clásica de San Sebastián: 1982 kolmas, 1983 neljäs, 1991 toinen
*Liège-Bastogne-Liège: 1989 neljäs
*La Flèche Wallonne: 1992 viides
*Zaragoza-Sabinanigo: 1982 voitto
*Aragonian ympäriajo: 1983 voitto
*Clasica Alcobendas: 1990 voitto
*Subida a Urkiola: 1991 voitto, 1992 toinen
*Clasica Vuelta a Los Puertos: 1991 voitto

## Lähteet
*Pedro Delgado Memoire du cyclisme -tietokannassa  
*Pedro Delgado ProCyclingStats.comissa 

## Aiheesta muualla

*Pedro Delgadon virallinen sivusto
Henry Huntly Haight

**Henry Huntly Haight** (20. toukokuuta 1825 – 2. syyskuuta 1878) oli yhdysvaltalainen demokraattisen puolueen poliitikko. Hän syntyi Rochesterissa, valmistui Yalen yliopistosta ja oli varsinaiselta ammatiltaan lakimies. Hän toimi Kalifornian osavaltion järjestyksessä kymmenentenä kuvernöörinä vuosina 1867–1871. 

Haight kuoli San Franciscossa 53-vuotiaana ja tuli haudatuksi Oaklandin Mountain View Cemeteryyn. Vastoin yleistä väärinkäsitystä, San Franciscon Haight Streetia ei nimetty hänen, vaan hänen setänsä mukaan.

## Lähteet
William Irwin

**William Irwin** (n. 1827 – 15. maaliskuuta 1886) oli Yhdysvaltain demokraattisen puolueen poliitikko, joka toimi Kalifornian varakuvernöörinä vuonna 1875 sekä kuvernöörinä 1875–1880. Hän oli lähtöisin Ohiosta ja valmistui Marietta Collegesta, mutta jäi pysyvästi Kaliforniaan ja kuoli San Franciscossa.

## Lähteet
Ukarumpa

**Ukarumpa** on kylä () Papua-Uudessa-Guineassa. Kylä sijaitsee Aiyuran laaksossa Eastern Highlandsin maakunnassa noin 10 kilometriä länteen Kainantun kaupungista. Ukarumpassa on arviolta 500–800 asukasta, joista suurin osa lähetystyöntekijöitä. Lähetystyöntekijät työskentelevät maailman suurimmalla lähetysasemalla, joka sijaitsee kylän vieressä pienen joen vastarannalla. Lähetysasema perustettiin kyseiselle suoalueelle vuonna 1966, kun silloisen Papua-Uuden-Guinean australialainen Opetusministeriö virallisesti osoitti kyseisen maa-alueen Summer Institute of Linguistics (SIL) -järjestölle lähetysaseman paikaksi. 

Kielitieteellisesti Ukarumpa sijaitsee kolmen kielialueen kohtaamispisteessä. Kyseisestä noin neliökilometrin maapalasta on käyty verisiä heimosotia jo satoja vuosia. Tämä ilmeisesti oli eräs syy, miksi maan silloinen hallitus juuri päättikin valita maapalan lähetysjärjestön sijoituspaikaksi. Ajatuksena oli yksinkertaisesti tavoite lopettaa riidat neutraalilla omistajalla. Näin ei kuitenkaan käynyt.

Nykyisin SIL:n omistama Ukarumpan lähetysasema on noin 600 ulkomaalaisen ja noin 300 paikallisen asukkaan työpaikka. Lisäksi siellä koulutetaan lähes kaikki maan 847:n eri kieliryhmän äidinkieliset lukutaitotyöntekijät, koordinoidaan noin 240 kieliryhmän raamatunkäännöstyön etenemistä ja edistetään kyläyhteisöjen kokonaisvaltaista kehittymistä keskuksen välittömässä läheisyydessä sekä kauempanakin. SIL:n yhteistyösopimus Papua-Uuden-Guinean Opetusministeriön kanssa on jatkunut yli 50 vuotta, ja se rajaa selkeästi SIL:n työn vapaaehtoistyöksi kielenkehitys-, lukutaito- ja raamatunkäännöstyön hyväksi. Keskuksen pienellä klinikalla hoidetaan sekä järjestön työntekijöitä sekä vuonna 2007 uusitulla ensiapuvastaanotolla päivittäin jopa satoja paikallisia potilaita. 

SIL:n kielitieteellisessä kirjastossa on taltioituna kokonaisuudessaan SIL:n ja muiden järjestöjen tuottama antropologinen, kielitieteellinen ja teologinen tutkimusmateriaali Papua-Uuden-Guinean alueelta. 

Suomalaisia Ukarumpassa työskenteli vuonna 2019–2020 yhteensä noin kymmenen. Ukarumpan suomalainen peruskoulu perustettiin vuonna 1997. Se mahdollistaa suomalaisen perusopetuksen esiluokasta aina yhdeksänteen luokkaan asti. Koulu ei ole aktiivinen, koska lähetysasemalla ei ole riittävästi suomalaisia lapsia. Suomalaislapset käyvät kansainvälistä koulua.

## Lähteet
Bank of America Plaza (Atlanta)

**Bank of America Plaza** on toimistokäyttöön tarkoitettu pilvenpiirtäjä Atlantassa, Georgian osavaltiossa Yhdysvalloissa. Rakennus on 312 metriä korkea, ja se on Atlantan korkein rakennus. Se on rakennettu vuosina 1991–1992. 55-kerroksisen rakennuksen rakennustyöt maksoivat noin 150 miljoonaa Yhdysvaltain dollaria. Pilvenpiirtäjän suunnittelusta on vastannut arkkitehtitoimisto Kevin Roche, John Dinkeloo and Associates LLC.

## Lähteet

## Aiheesta muualla
* Emporis.com - Bank of America Plaza, Atlanta
* Structurae.de - Bank of America Plaza, Atlanta
George Perkins

**George Clement Perkins** (23. elokuuta 1839 – 26. helmikuuta 1923) oli yhdysvaltalainen republikaanipoliitikko.

Perkins syntyi Kennebunkportissa, Mainessa. Hän toimi Kalifornian osavaltion kuvernöörinä vuosina 1880–1883. Hän eli kuvernöörikautensa päätyttyä vielä neljä vuosikymmentä, josta kaksikymmentäkaksi vuotta (1893–1915) hän istui liittovaltion senaattorina.

Perkins on Kalifornian osavaltion historian kolmanneksi pitkäaikaisin liittovaltion senaattori; hänen edelleen menevät Hiram Johnson ja Alan Cranston. Hän kuoli 83-vuotiaana Oaklandissa ja sai hautapaikan Mountain View Cemeterystä. 

## Lähteet
Bank of America Plaza

**Bank of America Plaza** on useiden yhdysvaltalaisten rakennusten nimi.

*Bank of America Plaza Georgian Atlantassa
*Bank of America Plaza Floridan Miamissa
*Bank of America Plaza Pohjois-Carolinan Charlottessa
*Bank of America Plaza Texasin Dallasissa
*Bank of America Plaza Missourin Saint Louisissa
*Bank of America Plaza Floridan Tampassa
*Bank of America Plaza Etelä-Carolinan Columbiassa
Romualdo Pacheco

**José Antonio Romualdo Pacheco, Jr.** (31. lokakuuta 1831 – 23. tammikuuta 1899) oli yhdysvaltalainen poliitikko.

Pacheco syntyi Santa Barbarassa, Kaliforniassa. Hän istui Yhdysvaltain edustajainhuoneessa vuosina 1877–1878 ja 1879–1883. Hän toimi osavaltionsa varakuvernöörinä Newton Boothin kuvernöörikaudella ja sai tilapäisesti kuvernöörin viran 27. helmikuuta 1875 Boothin lähdettyä Yhdysvaltain senaattiin. Pachecoa seurasi 9. joulukuuta 1875 William Irwin, joka oli voittanut syyskuun vaalin.

Pacheco on Kalifornian osavaltion historian ainoa latinotaustainen kuvernööri. Hän oli uransa varhaisessa vaiheessa 1850-luvulla demokraatti ja kuului 1860-luvulla National Union Partyyn, mutta tuli valituksi useimpiin poliittisiin virkoihinsa Yhdysvaltain republikaanisen puolueen edustajana.

Pacheco oli vuodesta 1863 naimisissa Mary McIntiren kanssa. Parilla oli kaksi lasta, Maybella Ramona (s. 1865) ja Romualdo, joista vain ensiksi mainittu eli aikuisikään. Pacheco kuoli Oaklandissa 1899. 

## Lähteet
George Stoneman

**George Stoneman, Jr.** (8. elokuuta 1822 – 5. syyskuuta 1894) oli Kalifornian demokraattinen kuvernööri vuosina 1883–1887. Hän loi pitkän uran Yhdysvaltain maavoimissa ja oli sisällissodan veteraani. Hän meni 22. marraskuuta 1861 naimisiin Mary Oliver Hardistyn kanssa ja sai neljä lasta.

Ratsuväenkenraali Stoneman taisteli William Shermanin alaisena, ja hänet mainitaan The Bandin kappaleessa *The Night They Drove Old Dixie Down*.

## Lähteet
Washington Bartlett

**Washington Montgomery Bartlett** (29. helmikuuta 1824 – 12. syyskuuta 1887) oli yhdysvaltalainen demokraattipuolueen poliitikko. 

Bartlett syntyi Savannah'ssa, Georgiassa, vuonna 1824. Hän toimi vuosina 1883–1887 San Franciscon pormestarina. Hän aloitti 8. tammikuuta 1887 Kalifornian osavaltion kuvernöörinä, mutta kuoli kesken kautensa Oaklandissa saman vuoden syyskuussa.

Bartlett on tähän päivään saakka Kalifornian ainoa juutalainen kuvernööri. Häntä seurasi Edward B. Pond.

## Lähteet
Robert Waterman

**Robert Whitney Waterman** (15. joulukuuta 1826 Fairfield, New York – 12. huhtikuuta 1891 San Diego, Kalifornia) oli yhdysvaltalainen republikaanisen puolueen poliitikko. Hän toimi vuosina 1887–1891 Kalifornian osavaltion 17. kuvernöörinä, johon tehtävään hän nousi varakuvernöörin paikalta, kuvernööri Washington Bartlettin kuoltua. Hän istui kautensa loppuun, mutta ei edes pyrkinyt uudelle kaudelle heikon terveydentilansa vuoksi. Hän muutti San Diegoon, jossa hän kuoli pian kuvernööriytensä päättymisen jälkeen 64-vuotiaana.

## Lähteet
Si vis pacem, para bellum

**Si vis pacem, para bellum** () on lainaus Publius Flavius Vegetius Renatuksen teoksesta *[[De re militari|Epitoma Rei militaris]]*, jonka uskotaan olevan kirjoitettu noin vuonna 390. Lausetta on käyttänyt tunnuksenaan saksalainen aseteollisuusyritys Deutsche Waffen und Munitionsfabriken. Lausetta pidetään myös Parabellum-termin lähteenä.

## Lauseen muunnelmia
Lentävästä lauseesta *Si vis pacem, para bellum* on olemassa eri asioita tarkoittavia muunnelmia.

**Si vis bellum para pacem* – ”Jos haluat sotaa, varaudu rauhaan” – jos joku haluaa sotaan muiden valtioiden kanssa, hänen on uskoteltava pyrkivänsä rauhaan. Toisen tulkinnan mukaan se, joka uskoo rauhaan ja jättää varautumatta sotilaallisesti, joutuukin sotaan.
**Si vis pacem para pactum* – ”Jos haluat rauhaa, tee rauhansopimus”
**Si vis pacem fac bellum* – ”Jos haluat rauhaa, tee sota” – yleensä tällä tarkoitetaan sitä, että pienellä sodalla estetään suurempi sota, tai että rauhan edestä pitää käydä sota tilanteen selvittämiseksi.
**Si vis pacem para pacem* – ”Jos haluat rauhaa, valmistaudu rauhaan”

## Lähteet
Nobuyuki Aihara

**Nobuyuki Aihara** (, 16. joulukuuta 1934 Takasaki, Gunman prefektuuri – 16. heinäkuuta 2013 Takasaki, Gunman prefektuuri) oli japanilainen telinevoimistelija, olympiavoittaja ja maailmanmestari.

Aihara voitti kultamitalin vuoden 1960 Rooman olympiakisojen permannolla ja joukkuekilpailussa. Hän saavutti samoilla telineillä olympiahopeaa Melbournessa 1956 ja maailmanmestaruuden vuonna 1962. Yhteensä Aihara voitti neljä olympia- ja neljä MM-mitalia.

Aihara kuoli keuhkokuumeeseen Takasakissa 16. heinäkuuta 2013, 78-vuotiaana. Hänen vaimonsa Toshiko (o.s. Shirasu) voitti joukkuekilpailun olympiapronssia Tokiossa 1964. Heidän Yutaka-poikansa saavutti joukkuekilpailun olympiapronssia Barcelonassa 1992.

## Saavutukset

### Olympiakisoissa

* Melbourne 1956
** Hopeaa joukkuekilpailussa
** Hopeaa permannolla
** Viides renkailla
** Kuudes nojapuilla
* Rooma 1960
** Kultaa joukkuekilpailussa
** Kultaa permannolla
** Neljäs nojapuilla
** Viides renkailla
** Seitsemäs moniottelussa

### MM-kisoissa

* 1958
** Hopeaa renkailla
** Hopeaa joukkuekilpailussa
* 1962
** Kultaa permannolla
** Kultaa joukkuekilpailussa

## Lähteet

* 
* 
* Nobuyuki Aihara Bio, Stats and Results  Olympics at Sports-Reference.com 

### Viitteet
Kitamoskiittokala

**Kitamoskiittokala** (*Gambusia eurystoma*) on äärimmäisen uhanalainen makeanveden kala. Se on kotoisin Meksikosta. Hammaskarppien heimoon kuuluva kala on alle neljä senttiä pitkä.

Kansainvälinen luonnonsuojeluliitto IUCN luokittelee sen äärimmäisen uhanalaiseksi.

## Lähteet
James Budd

**James Herbert Budd** (18. toukokuuta 1851 – 30. heinäkuuta 1908) oli yhdysvaltalainen demokraattipoliitikko. Hän istui Yhdysvaltain edustajainhuoneessa 1883–1885 ja oli Kalifornian 19. kuvernööri vuosina 1895–1899. 

Budd ei ollut ehdolla uudelle kuvernöörikaudelle 1898. Hän oli Kalifornian viimeinen demokraattikuvernööri vuosikymmeniin; Culbert Olson tuli valituksi virkaan vasta vuonna 1939. 

Kuvernöörikautensa jälkeen Budd työskenteli lakimiehenä San Franciscossa. Hän kuoli 57 vuoden ikäisenä Stocktonissa. 

## Lähteet
Professional Poker Tour

**Professional Poker Tour** (PPT) oli World Poker Tourin emoyhtiön WPT Enterprisesin järjestämä televisioitu pokeriturnausten sarja. Ensimmäisellä tuotantokaudella pelattiin marraskuun 2004 ja toukokuun 2005 välillä viisi turnausta. Toisen tuotantokauden turnausten piti alkaa syyskuussa 2006, mutta suunniteltuja turnauksia ei käyty.

PPT:n televisiolähetysten pääkommentaattorina toimi Matt Corboy yhdessä pokeriammattilaisen Mark Seifin kanssa, pelisalista tapahtumia raportoi Kaye Han. Ensimmäisen tuotantokauden esittäminen alkoi Yhdysvalloissa 5. heinäkuuta 2006 ja Suomessa kesällä 2007.

## Osallistujat

PPT-turnaukset pelattiin ilmaisina kutsuturnauksina, jonka voittaja sai 225&nbsp;000 dollaria. Kutsun saadakseen pelaajan piti olla ansioitunut turnauspelaaja. Ensimmäisellä tuotantokaudella PPT ilmoitti seuraavat kriteerit pelioikeuden saamiseksi:

### Kolme vuoden pelioikeus

* kaikki WPT-voittajat
* pelaaja, joka on ollut WPT:n finaalipöydässä useammin kuin kerran yhdellä tuotantokaudella
* WPT:n mestaruusturnauksen kolme parasta
* 10 parasta WPT:n toisen tuotantokauden Vuoden pelaaja -listalta
* kaikki WSOP:n pääturnauksen voittajat
* WSOP:n pääturnauksen vuosien 2003 ja 2004 kolme parasta
* 10 parasta CardPlayerin Vuoden pelaaja -listalta
* 10 parasta Phil Hellmuth Jr:n Champion of the Year -listalta
* World Poker Tour Walk of Famen jäsenet
* Poker Hall of Famen jäsenet

### Kahden vuoden pelioikeus

* WPT:n mestaruusturnauksen neljäs, viides ja kuudes
* WSOP:n pääturnauksen neljäs, viides ja kuudes vuosina 2003 ja 2004

### Yhden, kahden tai kolmen vuoden pelioikeus

* PPT Advisory Committeen valitsemat pelaajat
* 10 parasta Poker Europan vuoden 2004 listalta
* WPT:n selostajat

## Televisioformaatti

Jokainen turnaus lähetettiin televisiossa viidessä osassa. Poiketen WPT-lähetyksistä PPT:n ohjelmat eivät seuranneet ainoastaan turnauksen finaalipöytää vaan turnausta alusta loppuun. Viides ohjelma oli turnauksen finaalipöytä. Jokaisessa lähetyksessä oli yksi televisioitu pöytä, jonka peliä seurattiin. Muista pöydistä näytettiin lyhyitä pätkiä ratkaisevista käsistä.

## Tulokset

## Aiheesta muualla

* Viralliset kotisivut
Honda Dax

**Honda Dax** tai **ST-sarja** on Honda Motor Companyn 1969–1996 valmistama mopo/kevytmoottoripyörä, joka muistuttaa olemukseltaan sisarmalliaan Honda Monkeytä. Suurimpana erona näiden kahden välillä on runko, joka Daxissa on prässättyä peltiä ja Monkeyssä pyöreätä putkea. Daxia on valmistettu 49–72&nbsp;cm³ sylinteritilavuuksilla, jotka luokitellaan vastaavasti mopoiksi ja kevytmoottoripyöriksi. Mopoon on tehty 3- ja 4-vaihteisia moottoreita. Lisäksi mopossa on 10-tuumaiset renkaat, kaksiosainen ohjaustanko ja rungon sisällä oleva polttoainetankki. Hondan patentin umpeuduttua 1998 useilta kiinalaisilta valmistajilta, kuten Jinchengiltä ja Skyteamilta, on tullut markkinoille Dax-replikoita, joita myydään myös Suomessa.
Daxiin saa Suomesta hyvin vähän osia, joita kuitenkin valmistetaan vielä nykyäänkin. Osia saa esim. ulkomailta tilaamalla.

Dax palasi markkinoille vuonna 2022 varustettuna 125&nbsp;cm³ moottorilla.

## Lähteet
Nashin tasapaino

**Nashin tasapaino** on peliteorian ongelmien ratkaisukonsepti. Sen kuvaamassa tilanteessa vähintään kahden hengen peliteorian lopputulos on sellainen, ettei yksikään pelaajista voi saavuttaa parempaa lopputulosta itselleen muuttamalla yksipuolisesti omaa strategiaansa. Jos kukin pelaaja on valinnut strategiansa eikä kukaan pelaajista voi saavuttaa parempaa lopputulosta muuttamalla strategiaansa, pelaajien valitsemat strategiat muodostavat Nashin tasapainotilan. Esimerkki Nashin tasapainosta on vangin dilemman tilanne, jossa molemmat vangit ílmiantavat toisensa.

Nashin tasapaino on nimetty yhdysvaltalaisen matemaatikon ja talousnobelisti John Forbes Nashin mukaan.

## Lähteet
Henry Markham

**Henry Harrison Markham** (16. marraskuuta 1840 – 9. lokakuuta 1923) oli yhdysvaltalainen republikaanisen puolueen poliitikko. Hän istui Yhdysvaltain edustajainhuoneessa 1885–1887 ja toimi sen jälkeen Kalifornian osavaltion kuvernöörinä vuosina 1891–1895.

Markham syntyi Wilmingtonissa New Yorkin osavaltiossa ja oli sisällissodan veteraani. Sodan jälkeen hän asui Wisconsinissa. Markham kuoli Kalifornian Pasadenassa 82 vuoden ikäisenä.

## Lähteet
Sugar (System of a Downin kappale)

**Sugar** on System of a Downin vuonna 1998 julkaisema EP.

## Kappaleet
*"*Sugar*" on single ja julkaistiin myös System of a Downin ensimmäisellä albumilla System of a Down.
*"*War?*" julkaistiin myös yhtyeen ensimmäisellä albumilla System of a Down. 
*"*Störagéd*" julkaistiin myös elokuvan *[[Heavy Metal 2000]]* soundtrackilla sekä albumin System of a Down Japanin versiossa.

## Kappaleluettelo
*Kaikki kappaleet kirjoittaneet Serj Tankian ja Daron Malakian, ellei toisin mainittu.
#"Sugar" (Tankian, Odadjian, Malakian)
#"Sugar" (Clean) (Tankian, Odadjian, Malakian)
#"War?"
#"War?" (Clean)
#"Störagéd"
#"Sugar" (Live) (Tankian, Odadjian, Malakian)
#"War?" (Live)
#"Sugar" (Clean/Live) (Tankian, Odadjian, Malakian)
#"War?" (Clean/Live)

## Kokoonpano
* Serj Tankian – laulu, kosketinsoittimet
* Daron Malakian – kitara, taustalaulu
* Shavo Odadjian – basso
* John Dolmayan – rummut

+

* Rick Rubin – tuottaja, piano
QPR

**QPR** voi tarkoittaa ainakin seuraavia asioita:

* Queens Park Rangers FC, englantilainen jalkapalloseura
* QPR Software Oyj, suomalainen ohjelmistoyhtiö